সে যাক্, এই দেবী-সূক্তে দেবী বলছেন তিনি বিস্তর প্রাণীর মধ্যে আবিষ্ট আছেন। তিনি দ্যুলোকে ও ভূলোকে আবিষ্ট আছেন, তিনি সকল ভুবনে বিস্তারিত হন। এবং এ প্রেক্ষিতে অত্যন্ত কৌতুহলজনক বিষয় হচ্ছে, এই একই রকম সর্বেশ্বরবাদী চিন্তার প্রকট প্রকাশ দেখা যায় ঋগ্বেদেরই অন্য আরেকটি অর্বাচীন সূক্তের ভিন্ন অবস্থান থেকে, এবং সেই সূক্তটি হচ্ছে ঋগ্বেদের প্রসিদ্ধ সেই ‘পুরুষ-সূক্ত’, যেখানে এক পরম-পুরুষই সর্বেসর্বা। সেখানে এমন এক সর্বব্যাপী বিরাট পুরুষের কল্পনা করা হয়েছে, যাঁর সহস্র মাথা এবং সহস্র চরণ। পৃথিবীকে ব্যাপ্ত করেও তিনি তাকে অতিক্রম করেছেন, এতো বিরাট তিনি। সংক্ষেপে বলতে গেলে, তাঁর অঙ্গ বা বিভিন্ন অংশ হতে চন্দ্র, সূর্য, বায়ু, অগ্নি, আকাশ, স্বর্গ, ভূমি, ইন্দ্র, দিক ও ভুবন সবই সৃষ্টি হয়েছে। অর্থাৎ তাঁর দেহই খণ্ডিত হয়ে বিশ্বের নানা বস্তু ও জীবে পরিণত হয়েছে। তিনিই বিশ্বরূপে রূপান্তরিত হয়েছেন। অতি-প্রসিদ্ধ এই পুরুষ-সূক্তটি (ঋগ্বেদ-১০/৯০) হলো–